armvectores/hy_wikipedia_2023 huggingface dataset:
(8810) Ջոնմաքֆարլանդ

(8810) Ջոնմաքֆարլանդ (անգլ.՝ Johnmcfarland), աստերոիդ աստերոիդների հիմնական գոտում։ Հայտնաբերվել է 1982 թվականի մայիսի 15-ին Էլեանորա Հելինի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 3,043888 ա. մ., առավելագույնը մոտենում է 2,5085 ա. մ. հեռավորության վրա և հեռանում 3,5793 ա. մ.։ Արեգակի շուրջ մեկ ամբողջական պտույտ է կատարում 1939,73 երկրային օրվա ընթացքում, իր ուղեծրով շարժվելով միջինում 0,185593 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8810) Ջոնմաքֆարլանդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրեյս Ակելո

Գրեյս Ակելո (անգլ.՝ Grace Akello, 1950, Ուգանդա), ուգանդացի պոետ, էսսեիստ, ֆոլկլորիստ և քաղաքական գործիչ։ Հնդկաստանում Ուգանդայի դեսպանն է։ 


== Վաղ կյանք և կրթություն ==
Դինահ Գրեյս Ակելոն տեսո ցեղից է և ծնվել է Սորոտիի մոտ, Ուգանդայի պրոտեկտորատի արևելյան մարզում։ Նա սոցիալական կառավարում և սոցիալական աշխատանք է սովորել Կամպալայի Մակերերե Համալսարանում։ 1979 թվականին նա ապրել է Տանզանիայում` Իդի Ամինի կառավարությունից փախչելուց հետո։ 


== Կարիերա ==
Քենիայում և Տանզանիայում աշխատել է որպես ամսագրի խմբագիր նախքան 1980-ականներին Անգլիա ճամփորդելը, որտեղ նա դարձել է կառավարության քարտուղարության օգնական խմբագիր։ Ակելոն այդ պաշտոնին է եղել 1983-1990 թվականներին։


== Քաղաքականություն ==
1990 թվականին Գրեյս Ակելոն հետ է գնացել Ուգանդա և ստեղծեծ է մի հանձնաժողով, որպեսզի օգնի լուծել Տեսո ժողովրդի տեղահանման և սպանության հարցերը Ամինի նախագահության ժամանակ։ Այս հանձնաժողովը գործել է մինչև 1996 թվականը։ 1996 թվականին նա դարձել է Ուգանդայի խորհրդարանի անդամ և 1999 թվականին նշանակվել է Գենդերային հարցերի, աշխատանքի և սոցիալական զարգացման նախարար։ 
1999-2006 թվականներին եղել է Ուգանդայի կառավարության անդամ։ Նա եղել է Միկրոֆինանսական նախաձեռնությունների նախարար 1999-2003 թվականներին և Հյուսիսային Ուգանդայի նախարար 2003-2006 թվականներին, մինչև իր պաշտոնը կորցնելը։ Գրեյս Ակելոն դարձել է Ուգանդայի դեսպանն Իտալիայում, իսկ վերջերս դարձել է Ուգանդայի դեսպան Նյու Դելիում, Հնդկաստանում` ապահովելով դեսպանական ներկայությունը Հնդկական ենթացամաքում։


== Անձնական կյանք ==
Գրեյս Ակելոն իր ամուսնու` Հյու Մասոնի հետ ամուսնացել է 1983 թվականին։ Նրանք ունեն չորս որդի, և ընտանիքն ապրում է Կամպալայի մոտ գտնվող իրենց տանը։


== Գրականություն ==
1992 թվականին նրա «Նախամարտ» պոեմը «Իմ ամուլ երգը» հավաքածուից ներառվել է Մարգարետ Բասբիի «Աֆրիկայի աղջիկները»` Աֆրիկայի կին հեղինակների աշխատանքների հավաքածուում։


== Աշխատանքներ ==
Iteso Thought Patterns in Tales, 1975
My Barren Song. Dar es Salaam, Tanzania: Eastern African Publications, 1979
Self Twice-Removed: Ugandan Woman, London: Change International Reports, 1982


== Ծանոթագրություններ ==
Լաութերհոֆեն

Լաութերհոֆեն  (գերմ.՝ Lauterhofen), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 8523 մարդ (2010 թվականի դեկտեմբերի 31-ի տվյալներով)։ Տարածքը 78,55 կմ² է։ Պաշտոնական կոդը՝ 09 3 73 140։


== Ծանոթագրություններ ==


== Արտաքին հղումներ ==
Պաշտոնական կայք
Կորթին պարտեզային

Կորթին պարտեզային (լատ.՝ Satureja hortensis), խուլեղինջազգիների ընտանիքին պատկանող դեղաբույս։


== Նկարագրություն ==
15-30 սմ բարձրությամբ առանցքային արմատով, ուղիղ, քառանիստ, թավոտ ցողուններով միամյա խոտաբույս է։ Կարճակոթ, խաչաձև, հակադիր, ամբողջաեզր, գեղձիկներով պատված տերևները նշտարաձև են։ Փուխր, ձգված ծաղկաբույլեր կազմող մանր, երկշուրթ, ծաղիկները վերին տերևների անութներում աճում են օղակներով։ Հինգ ատամիկներով, զանգականման բաժակը խողովակաձև է։ Երկշուրթ,  բաց մանուշակագույն կամ սպիտակավուն, ուղիղ խողովակով պսակն ունի 4 երկուժ առէջ։ Պտուղը հասունանալիս բաժանվում է 4 եռանիստ ձվաձև, բաց շագանակագույն ընկուզիկների։


== Տարածվածություն ==
Որպես մոլախոտ աճում է լեռնային գոտիների չոր լանջերին և այգիներում։ Հանդիպում է Շիրակի, Լոռու, Տավուշի, Գեղարքունիքի, Վայոց ձորի, Արմավիրի և Սյունիքի մարզերում։


== Նշանակություն ==
Բուժական նպատակներով օգտագործում են բույսի վերգետնյա մասը ծաղիկներով։ Ցողունն ու տերևներն ունեն հաճելի սուր համ։ Կորթինը պարունակում է դաբաղանյութեր, լորձանյութեր, եթերային յուղեր, խեժ։ Տարբեր երկրներում որպես համեմունք կիրառում են ինչպես բանջարեղենային, այնպես էլ մսային և ձկնային կերակրատեսակներ պատրաստելիս։


== Ծանոթագրություններ ==
Վասիլի Ռուդնև

Վասիլի Ֆիլիպովիչ Ռուդնև (ռուս.՝ Василий Филиппович Руднев, ապրիլի 8, 1928(1928-04-08), Q20924698?, Նովոսիբիրսկի շրջան, Q4325477?, Սիբիրի երկրամաս, ՌԽՖՍՀ, ԽՍՀՄ - փետրվարի 7, 2018(2018-02-07), Սանկտ Պետերբուրգ, Ռուսաստան), խորհրդային ​​և ռուս նկարիչ, պրոֆեսոր, ԽՍՀՄ նկարիչների միության անդամ, Ռուսաստանի ժողովրդական նկարիչ (2009)։


== Կենսագրություն ==
Վասիլի Ռուդնևը ծնվել է 1928 թվականի ապրիլի 8-ին Ռուսաստանի Նովոսիբիրսկի շրջանի Պլոտնիկովո գյուղում։ Ավարտել է Լենինգրադի գեղարվեստի միջնակարգ դպրոցը։
1949 թվականի սեպտեմբերի 1-ից սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետում Բորիս Իոգանսոնի ղեկավարությամբ։ 1955 թվականին գերազանցությամբ պաշտպանել է դիպլոմային աշխատանք «Շրջիկ ցուցահանդեսը կոլտնտեսությունում» (ռուս.՝ «Передвижная выставка в колхозе») թեմայով՝ ստանալով գեղանկարչի որակավորում։
Երկար ժամանակ որպես պրոֆեսոր դասավանդել է Գեղանկարչության, քանդակագործության և ճարտարապետության ինստիտուտում (Վասիլի Սոկոլովի արվեստանոց)։
2009 թվականի ապրիլի 5-ին Վասիլի Ռուդնևին շնորհվել է Ռուսաստանի ժողովրդական նկարչի կոչում։
Վասիլի Ռուդնևը մահացել է 2018 թվականի փետրվարի 7-ին։ Հուղարկավորությունը տեղի է ունեցել փետրվարի 11-ին Սանկտ Պետերբուրգի Հարավային գերեզմանատան Սուրբ Տիխոնի մատուռում։


== Ստեղծագործություններ ==


=== Ցուցահանդեսներ ===
«Խորհրդային Ռուսաստան» (ռուս.՝ «Советская Россия», 1960, Մոսկվա)


== Ծանոթագրություններ ==


== Գրականություն ==
Наталья Попова, авт. текста Руднев Василий Филиппович = 魯格浬夫 瓦西里 菲利普維奇. — Санкт-Петербург: Артиндекс, 2009. — 111 с.
Օլեգ Լոբով (այլ կիրառումներ)

Օլեգ Լոբով անունը կարող է վերաբերել հետևյալ անձանց՝

Օլեգ Իվանովիչ Լոբով (1937-2018), ռուս քաղաքական գործիչ: 1989 թվականին եղել է Հայաստանի Կոմկուսի 2-րդ քարտուղարը, 1990-ական թվականներին եղել է Ռուսաստանի կառավարության փոխնախագահ:
Օլեգ Նիկոլաևիչ Լոբով (1924-2009), ռուս պատմաբան, գավառագետ, գրող, պահեստազորի գնդապետ, Հայրենական Մեծ պատերազմի վետերան, կազակության վերածննդի ակտիվ մասնակից:


== Ծանոթագրություններ ==
Բերտոկուր Էպուրդոն

Բերտոկուր Էպուրդոն (ֆր.՝ Bertaucourt-Epourdon), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Տերնե կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02074: 2008 թվականից քաղաքապետ է Պատրիկ Դավիլը (ֆր.՝ Patrice Dalville)։


== Բնակչություն ==
2010 թվականին բնակչությունը կազմել է 610 մարդ։


== Տնտեսություն ==
2010 թվականի տվյալներով 410 աշխատունակ բնակիչներից 274-ը (15-64 տարեկան) տնտեսապես ակտիվ են, 136-ը՝ պասիվ (ակտիվության ինդեքսը՝ 66,8%, 1999 թվականին 65,4% էր)։ 274 ակտիվ բնակիչներից 251-ը (142 տղամարդ և 109 կին) աշխատում են, գործազուրկ էր 23-ը (10 տղամարդ և 13 կին)։ 136 պասիվներից 39-ը աշակերտներ և ուսանողներ են, 47-ը՝ թոշակառուներ, 50-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Բերտոկուր Էպուրդոն (ֆր.)
Լևոն Մսերյան

Լևոն Զարմայրի Մսերյան (ապրիլի 21 (մայիսի 3), 1867, Մոսկվա, Ռուսական կայսրություն - հունվարի 3, 1933(1933-01-03), Մոսկվա, ԽՍՀՄ), հայ լեզվաբան, հնագետ, պատմաբան։ Բանասիրական գիտությունների դոկտոր (1901 թ.), պրոֆեսոր (1905 թ.)։
Զարմայր Մսերյանի որդին։


== Կենսագրություն ==
Եղել է Մոսկվայի հնագիտական ընկերության անդամ։ Ավարտել է Լազարյան ճեմարանը, ապա՝ Մոսկվայի համալսարանի պատմաբանասիրական ֆակուլտետը (1890 թ.)։ Մինչև 1893 թ. համեմատական լեզվաբանություն և իրանական լեզուներ է դասավանդել Լազարյան ճեմարանում, 1893-1905 թվականներին և 1915 թվականից հետո՝ հին պարսկական, և հին հունական Մոսկվայի համալսարանում։ 1905-1915 թվականներին եղել է Վարշավայի համալսարանի համեմատական քերականության ամբիոնի վարիչը, վարել լեզվաբանության և Հին Արևելքի պատմության դասընթացները։ Մսերյսնը հայագիտական և բարբառագիտական զեկուցումներով հանդես է եկել Փարիզի (1897 թ.), Հռոմի (1898 թ.), Համբուրգի, Աթենքի և արևելագիտական այլ կոնգրեսներում։ Հոկտեմբերյան հեղափոխությունից հետո ակտիվորեն մասնակցել է խորհրդային գիտական-հասարակական կյանքին։ Եղել է Մոսկվայի Ա․ Ս․ Պուշկինի անվան գեղեցիկ արվեստների թանգարանի հիմնադիրներից (գիտական քարտուղար)։
Զբաղվել է հայերենի այբուբենի, Մովսես Խորենացու, Վանի արձանագրությունների և հայերենում դրանց բառային ու ածանցային տարրերի, հնդեվրոպական լեզուների համեմատական հնչյունաբանության, բայական թեքման, եգիպտա-արամեական պապիրուսների և հին պարսկերենի, գոթերենի համեմատական քերականության հարցերով։ «Հայ բարբառագիտության ուսումնասիրություններ» աշխատության մեջ Մսերյանը քննության հիմքում դրել է բարբառների համեմատական հնչյունաբանությունը, այս տեսանկյունով էլ ուսումնասիրել է Մշո բարբառի հնչյունները, ձևաբանությունը, բառագիտությունն ու շարահյուսությունը։
Միխայլիկի (գյուղ, Կոզելշչինայի շրջան)

Անվան այլ կիրառումների համար տե՛ս՝ ՄիխայլիկիՄիխայլիկի (ուկրաիներեն՝ Михайлики), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Միխայլիկի գյուղում բնակվում էր 445 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուֆենհայմ

Ուֆենհայմ  (գերմ.՝ Uffenheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 6135 մարդ (2010 թվականի դեկտեմբերի 31-ի տվյալներով)։ Տարածքը 59.47 կմ² է։ Պաշտոնական կոդը՝  09 5 75 168։


== Ծանոթագրություններ ==


== Արտաքին հղումներ ==
/Պաշտոնական կայք  (գերմ.)
(2053) Նուկի

(2053) Նուկի (անգլ.՝ Nuki), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 24-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 2,800884 ա. մ., առավելագույնը մոտենում է 2,3998 ա. մ. հեռավորության վրա և հեռանում 3,202 ա. մ.։ Արեգակի շուրջ մեկ ամբողջական պտույտ է կատարում 1712,15 երկրային օրվա ընթացքում, իր ուղեծրով շարժվելով միջինում 0,210262 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,5° անկյուն։
Նուկի աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2053) Նուկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լե Պորտ ան Ռե

Լե Պորտ ան Ռե (ֆր.՝ Les Portes-en-Ré), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Արս ան Ռե կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17286։


== Բնակչություն ==
Համայնքի բնակչությունը 2010 թվականին կազմում էր 1330 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լե Պորտ ան Ռե (ֆր.)
Akrapovič

Akrapovič d.d. (սլովեներեն հնչողությամբ՝ aˈkrapɔʋitʃ), գազարտանետման համակարգերի սլովենական արտադրող, որն իր գործունեությունն սկսել է 1990 թվականին՝ մուտք գործելով մոտոցիկլետների շուկա, տարեցտարի աճել, ծավալվել, ընդարձակվել է և 2010 թվականին ներթափանցել է նաև ավտոմոբիլաշինության ասպարեզ։ Ընկերությունը դարձել է մոտոսպորտում գործածվող մեքենաների գազարտանետման համակարգերի համաշխարհային մասշտաբի մատակարար. հենց նրա թողարկած գազարտանետման համակարգերն են տեղադրված Moto GP, «Սուպերբայք», «Սուպերմոտո», «Մոտոկրոս», «Էնդուրո» և «Ռալլի ռեյդ» միջազգային մրցումներում մրցարշավող մոտոցիկլետների վրա: 2010 թվականի մայիս ամսվա դրությամբ ակրապովիչյան համակարգերն արդեն գործածվել էին մոտոսպորտի 38 համաշխարհային առաջնություններում։
Akrapovič բրենդը բազմիցս արժանացել է պրոֆիլային հեղինակավոր հրատարակությունների պարգևներին (Motor Sport Aktuell Magazine Best Brand 2009, Sport Auto Best Brand 2010, PS Magazine Best Brand 2010, Motorrad Magazine Best Brand 2010 և այլն)։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
www.akrapovic.com Akrapovič. պաշտոնական կայք (անգլ.)
Հակոբ Հմայակի Հակոբյան

Հակոբ Հմայակի Հակոբյան (օգոստոսի 13, 1917(1917-08-13), Ոսկեվազ, Էջմիածնի գավառ, Ռուսական կայսրություն - սեպտեմբերի 1, 1985(1985-09-01), Երևան, Հայկական ԽՍՀ, ԽՍՀՄ), հայ բանաստեղծ, թարգմանիչ, գյոթեագիտական վայմարյան ընկերության անդամ (1978), ԽՍՀՄ գրողների միության անդամ (1973)։


== Կենսագրություն ==
Ծնվել է Ոսկեվազ (այժմ՝ Արագածոտնի մարզ) գյուղում։ 1940 թվականին ավարտել է Երևանի օտար լեզուների ինստիտուտի գերմաներեն բաժինը։ 1941-1945 թվականներին ծառայել է խորհրդային բանակում, մասնակցել Հայրենական մեծ պատերազմին։ 1945-1946 թվականներին եվրոպական գրականություն է դասավանդել Երևանի գեղարվեստաթատերական ինստիտուտում։ 1954-1960 թվականներին հայոց լեզու և գրականություն է դասավանդել ՀԽՍՀ Աշտարակի շրջանի Եղվարդ գյուղի միջնակարգ դպրոցում։ 1962-1968 թվականներին տեսուչ է եղել ՀԽՍՀ լուսավորության մինիստրությունում։ 1969-1985 թվականներին խմբագիր է եղել ՀՍՍՀ ԳԱ նախագահությանն առընթեր հրատարակչական-խմբագրական խորհրդում։ Մահացել է Երևանում, թաղվել է հայրենի Ոսկեվազ գյուղում։


== Երկերի մատենագրություն ==
Միջօրե (բանաստեղծություններ), Երևան, Հայպետհրատ, 1958, 68 էջ։


=== Թարգմանություններ (գերմաներենից) ===
Լեսսինգ, Դրամաներ, Ե., «Հայաստան», 1970, 496 էջ։
Էքերման, Զրույցներ Գյոթեի հետ (նրա կյանքի վերջին տարիներին, 1823-1832), Ե., ՀԽՍՀ ԳԱ, 1975, 756 էջ։
Շիլլեր, Վալլենշտայն (եռերգություն՝ «Վալլենշտայնի բանակը», «Պիքոլոմինիներ», «Վալլենշտայնի մահը»), Ե., ՀԽՍՀ ԳԱ, 1977, 449 էջ։


== Ծանոթագրություններ ==
Արտյոմովսկ (այլ կիրառումներ)

Արտյոմովսկ, կարող է վերաբերել՝

Արտյոմովսկ - քաղաք, Ուկրաինայի Դոնեցկի մարզի Արտյոմովսկիում
Արտյոմովսկ - քաղաք, Ուկրաինայի Լուգանսկի մարզի Պերևալսկի շրջանում
Արիֆ Փաշաև

Արիֆ Միրջալալ օղլի Փաշաև (ադրբ.՝ Arif Mircəlal oğlu Paşayev, փետրվարի 15, 1934(1934-02-15), Բաքու, ԱԽՖՍՀ, ԽՍՀՄ), Ադրբեջանի Գիտությունների ազգային ակադեմիայի գիտնական, ֆիզիկամաթեմատիկական գիտությունների դոկտոր, մանկավարժ, հասարակական գործիչ, ակադեմիկոս (2001) և «Ադրբեջանական ավիաուղիներ» Ազգային ավիացիոն ակադեմիայի ռեկտոր;


== Կենսագրություն ==
Արիֆ Փաշաևը ծնվել է 1934 թվականի փետրվարի 15-ին Բաքվում։ Արաֆ Փաշաևը 1957 թվականին ավարտել է Օդեսայի էլեկտրատեխնիկական հաղորդակցման ինստիտուտը, ռադիոֆիզիկայի մասնագիտությամբ։ 1959 թվականին սկսել է իր գիտական գործունեությունը `ԱՀ ԳԱԱ Ֆիզիկայի ինստիտուտում։
Գիտնականի կողմից ձեռք բերված գիտական արդյունքներից շատերը միջազգային ցուցահանդեսներում և մրցույթներում պարգևատրվել  են ոսկու, արծաթե մեդալներով և դիպլոմներով։ Կիրառվում են մի շարք արդյունաբերական ձեռնարկություններում։
1966 թվականին պաշտպանել է թեկնածուական ատենախոսությունը։ 1989 թվականին ընտրվել է համապատասխան անդամ, իսկ 2001 թվականին լիիրավ անդամ Ադրբեջանի Գիտությունների ազգային ակադեմիայի։ 1996 թվականից մինչ օրս հանդիսանում է Ազգային ավիացիոն ակադեմիայի ռեկտոր։
2009 թվականին ա արժանացել է «Պատվո» շքանշանին `Ադրբեջանում գիտության և կրթության զարգացման գործում ունեցած ավանդի համար։


== Գիտական գործունեություն ==
Արիֆ Փաշաևը հեղինակ է ավելի քան 300 հրատարակված գիտական աշխատանքների, 35 հեղինակային վկայականների և արտոնագրերի։


=== Ընտրված աշխատանքներ ===
Development of effective cooling schemes of gas turbine blades based on computer simulation // International Journal of Applied Science, Engineering and Technology. 2004. №1. P.1–6. ISSN 1307–4318. In co-autorship with C.Askerov, R.Sadiqov and C.Ardil.
Евразийский патент №012224. Способ получения защитных покрытий на лопатках газовых турбин. 28.08.2009. Евразийская патентная организация, Евразийское патентное ведомство. Совместно с А.С.Самедовым, Т.Б.Усубалиевым, Т.Б.Рзаевым и Д.М.Гамбаровым.
Система диагностирования авиационного ГТД с применением методов Soft Computing. Научно-Технический Журнал Авиационно-космическая техника и технология. Харьков, изд-во “ХАИ”, 2009, №9/66, стр. 194-197. Совместно с М.Г.Шахтахтинским, П.Ш.Абдуллаевым и А.Д.Мирзоевым.
Patent: İ 2009 0050. Akustooptik panoram qəbuledici. 30.03.2009. A.R. Həsənovla birlikdə.
Nanostructured Van der Waals-like surface of GaSe. Azerbaijan Journal of Physics “Fizika” Vol. XVII, №1, Seksion: En march, 78-80, 2011. In co-autorship with B.G.Tagiyev and A.A.Safarzade.
Study of the Forbidden Gap Width of Strained Epitaxial Lead Selenide Layers. Journal of Materials Science and Engineering, 2012, 2, 142-150. In co-autorship with O.I.Davarashvili, Z.G.Akhvlediani, M.I.Enukashvili, L.P.Bychkova and M.A.Dzagania.
Epitaxial Lead Selenide Layers over a Wide Range of Their Thickness on Dielectric Substrates. Journal of Materials Science and Engineering, 2013, B. 3 (2), p. 97-103. In co-autorship with O.I.Davarashvili, Z.G.Akhvlediani, M.I.Enukashvili, R.G.Gulyaev and L.P.Bychkova.


== Ծանոթագրություններ ==
Բազմայրություն

Բազմայրություն, պոլիանդրիա (պոլի․․․ և հուն․՝ άνής – ամուսին), խմբամուսնության ձև, երբ կինը կարող էր ունենալ մեկից ավելի ամուսին, մեծ մասամբ եղբայրներ։ Գոյություն է ունեցել հիմնականում տոհմատիրական հասարակարգում։ Հայաստանում բազմայրություն եղել է տոհմատիրական կարգերի վաղ շրջանում։ Կին բերող տղամարդու հետ միասին կնոջ նկատմամբ ամուսնական իրավունքներ են ունեցել նաև նույն հարկի տակ ապրող մյուս տղամարդիկ։ Հետագայում դրան փոխարինել է հարսի կողմից գերդաստանի մյուս տղամարդկանց ոտքերը կամ գլուխը լվանալու սովորույթը։ Դեռևս 19-րդ դարի բազմայրություն գոյություն ուներ ալեուտների և մասամբ՝ էսկիմոսների, իսկ ավելի ուշ՝ Հնդկաստանի հյուսիսի և Տիբեթի ժողովուրդների որոշ խմբերի մոտ։
Պեդյա (այլ կիրառումներ)

Պեդյա, կարող է վերաբերել՝

Պեդյա - գյուղ Էստոնիայի Յիգևամաա նահանգի Յիգևա շրջանում
Պեդյա - գետ Էստոնիայում
Ալա (Մանազկերտի գավառ)

Անվան այլ կիրառումների համար տե՛ս՝ Ալա (այլ կիրառումներ)Ալա, գյուղ Արևմտյան Հայաստանում, Բիթլիսի վիլայեթի Մանազկերտի գավառակում, Մանազկերտ քաղաքից 17-18 կմ հյուսիս-արևելք։ Հարավային կողմն անտառապատ էր և կար թփուտներ։
XX դարի սկզբներին գյուղն արդեն քրդաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(8747) Ասահի

(8747) Ասահի (անգլ.՝ Asahi), աստերոիդ աստերոիդների հիմնական գոտում։ Հայտնաբերվել է 1998 թվականի մարտի 24-ին Տոմիմարու Օկունիի կողմից Նանյոյում։
Միջին հեռավորությունը Արեգակից կազմում է 3,046569 ա. մ., առավելագույնը մոտենում է 2,6064 ա. մ. հեռավորության վրա և հեռանում 3,4868 ա. մ.։ Արեգակի շուրջ մեկ ամբողջական պտույտ է կատարում 1942,29 երկրային օրվա ընթացքում, իր ուղեծրով շարժվելով միջինում 0,185348 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8747) Ասահի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիլիտա Բերզին

Լիլիտա Բերզին (լատիշ․՝ Lilita Bērziņa, լրիվ անունը՝ Լիլյա Պրիեդե–Բևրզինյա, լատիշ․՝ Lilija Priede-Bērziņa, հուլիսի 17 (30), 1903, Ռիգա, Լիֆլանդիայի նահանգ, Ռուսական կայսրություն - մայիսի 27, 1983(1983-05-27), Ռիգա, Լատվիական ԽՍՀ, ԽՍՀՄ), լատիշ խորհրդային դերասանուհի։


== Կենսագրություն ==
1956 թվականին ՍՍՀՄ ժողովրդական արտիստուհի։ ԽՄԿԿ անդամ 1949 թվականից։ 1922 թվականից աշխատում է Ռիգայի Ռայնիսի անվան գեղարվեստական թատրոնում։ Լավագույն դերերից են՝ Ասնատե, Սպիդոլա (Ռայնիսի «Հովսեփը և նրա եղբայրները», «Կրակն ու գիշերը»), Լյուբով Յարովայա (Տրենյովի «Լյուբով Յարովայա»), Աննա Կարենինա (ըստ Լիլիտա Տոլսաոյի նույնանուն վեպի), Մարի Ստյուարտ (Շիլլերի «Մարի Ստյուարտ»)։


== Ծանոթագրություններ ==
Անդրեևկա (գյուղ, Չեմերովեցի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Անդրեևկա գյուղում բնակվում էր 726 մարդ։ Բնակավայրը զբաղեցնում է 1798 կմ² տարածք։ Բնակչության խտությունը կազմում էր 403,78 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Jocelyn Flores

«Jocelyn Flores», ամերիկացի ռեփեր XXXTentacion-ի երգը, որը թողարկվել է որպես «17» ալբոմի երկրորդ սինգլ։ Ջոսելին Ամպարո Ֆլորեսը 16-ամյա աղջիկ է, որը մեկնել էր Ֆլորիդա, որպեսզի հանդիպեր ռեփեր XXXTentacion-ի հետ, որից հետո, 2017 թվականի մայիսի 14-ին, ինքնասպանություն է գործել։


== Նախապատմություն ==
Երգի անվանումը և բովանդակությունը հարգանքի տուրք է Ջոսելին Ամպարո Ֆլորեսն (2000 թվականի հուլիսի 2-2017 թվականի մայիսի 14) ծննդով Բրոնքսից, որը հետագայում տեղափոխվում է Քլիվլենդ (Օհայո)։ Ջոսելին Ֆլորենսի կյանքը և մահը բամբասանքների և խոսակցությունների առիթ է դարձել, որոնք լուսաբանվել են «The Daily Beast» ինտերնետ հրատարակության սեպտեմբերյան համարում։
2017 թվականի մայիսի 1-ին ռեփեր XXXTentacion-ը սկսել է շփվել Ջոսելինի հետ, երբ Թվիթթեր սոցիալական ցանցում տեսավ նրա լուսանկարը։ Նա հրավիրել է աղջկան Ֆլորիդա և որպես մոդել վարձել է իր՝ «Revenge» հագուստների ցանցի համար։ Վաղ հաղորդագրությունները սխալմամբ պնդում են, որ նա արդեն մոդել էր աշխատում և Ֆլորիդա է եկել բացառապես աշխատանքի համար, չնայած մինչ այդ մոդելային բիզնեսում փորձ չի ունեցել։ Այն գիշեր, երբ XXXTentacion-ը գնացել է զարմուհու ավարտական երեկոյին, ռեփերի տանից պայուսակ է գողացվել, որտեղ 7000 դոլար կանխիկ գումար կար։ Ջոսելինը և այլ աղջիկ, ովքեր մնում էին ռեփերի տանը, միմյանց մեղադրում էին գումարի անհետացման մեջ։ Մտահոգված լինելով, որ հյուրերի միջև լարվածությունը կռվով կվերջանա, XXXTentacion-ը երկուսին էլ դուրս է հանում իր տանից և չեղյալ է համարում Ջոսելինին տված աշխատանքային առաջարկը։ Դեպքից կարճ ժամանակ անց աղջկան մահացած են գտնում Ֆլորիդա նահանգի Coconut Creek քաղաքի Hampton Inn հյուրանոցում։ Ջոսելինի մահից անմիջապես հետո ռեփերը գրում և նրան է նվիրում «Revenge» երգը։
Ջոսելին Ֆլորեսի ընտանիքը երգի վերնագրում աղջկա անունը օգտագործելու հետ կապված հակասական հայացքներ է ունեցել։ Նրանցից ոմանք դա որպես պատիվ են ընդունել, իսկ ոմանք էլ ռեփերի կողմից վիրավորանք են համարել, որը թույլատվություն չի հարցրել և հրաժարվել է աղջկա ընտանիքի նամակներին պատասխանել։


== Կառուցվածք ==
Երգը տևում է մեկ րոպե և 59 վայրկյան։ Ստեղծագործությունը հիմնված է Potsu-ի «I’m Closing My Eyes» երգի վրա, որտեղ առկա է վոկալ Shiloh Dynasty-ի կողմից։ Երգը սկսվում է կրկնվող վոկալային հատվածով, որը վերցված է «I’m Closing My Eyes» երգից, և ակուստիկ գործիքավորմամբ, որին հետևում են կրկներգը և քառյակը։


== Առևտրային հաջողություն ==
«Jocelyn Flores» սինգլը 31-րդ հորիզոնականով դեբյուտ է կատարել ամերիկյան Billboard Hot 100 չարթում, իսկ ռեփերի մահից հետո 19-րդ հորիզոնական է հասել։ Սինգլը նաև բրիտանական UK Singles Chart չարթում 56-րդ հորիզոնական է հասել` 5998 օրինակ վաճառքով, որը իր մեջ է ներառում փաստացի վաճառքները և սթրիմինգը։ Երգը 14-րդ հորիզոնականն է զբաղեցրել UK R&B Chart չարթում և երկրորդ հորիզոնականը՝ UK Indie Chart-ում։


== Երգացանկ ==


== Ստեղծագործական թիմ ==
XXXTentacion՝ հիմնական արտիստ, երգի հեղինակ
Potsu՝ պրոդյուսեր
Jon FX՝ միքսինգ
Կոեն Հելդենս՝ միքսինգ


== Չարթեր ==


== Հավաստագրումներ ==


== Ծանոթագրություններ ==


== Արտաքին հղումներ ==
Աուդիո ՅուԹյուբում
Դուբնո

Դուբնո (ուկրաիներեն՝ Дубно), քաղաք Ուկրաինայի Ռովնոյի մարզի Դուբնոյի շրջանում, շրջկենտրոն։
2009 թվականի տվյալներով Դուբնո քաղաքում բնակվում էր 38 026 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Խաչաղբյուր (Գեղարքունիքի մարզ)

Անվան այլ կիրառումների համար տե՛ս՝ Խաչաղբյուր (այլ կիրառումներ)Խաչաղբյուր (նախկինում` Սովետակերտ, Չախըրլու),
գյուղ Հայաստանի Հանրապետության Գեղարքունիքի մարզի Վարդենիսի տարածաշրջանում, մարզկենտրոն Գավառից 76 կմ հարավ-արևելք։ Վերանվանվել է Խաչաղբյուր 1991 թ. ապրիլի 3ին։ Բնակավայրը գտնվում է ծովի մակերևույթից 1950 մ բարձրության վրա։


== Բնակչություն ==
Ըստ ՀՀ 2011 թ. մարդահամարի արդյունքների` Խաչաղբյուրի մշտական բնակչությունը կազմել է 1064, առկա բնակչությունը` 1008 մարդ
Բնակչության մի մասի նախնիները 1915-1918 թթ. գաղթել են Արևմտյան Հայաստանի Մուշի, Վանի, Բասենի գյուղերից։
Խաչաղբյուրի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ և ծխախոտի մշակությամբ։


== Պատմամշակութային կոթող ==
Մոտակայքում են գտնվում Քռեր բնակատեղին (մ.թ.ա. 1-ին հզմ.-10-18դդ.) և Մուրադ խաչ ամրոցը (մ.թ.ա. 4-րդ-մ.թ. 5 դդ.) իսկ հարավային մասում՝ սբ. Բեթղեհեմ եկեղեցին (վերականգնված՝ 9դ.)։


== Հայտնի անձինք ==
Աշոտ Հայրունի (ծնվ. 1961թ.)


== Տես նաև ==
Գեղարքունիքի մարզ
Խաչաղբյուրի պատմության և մշակույթի անշարժ հուշարձանների ցանկ (Գեղարքունիքի մարզ)


== Արտաքին հղումներ ==
Խաչաղբյուր (Գեղարքունիքի մարզ) բնակավայրը «GEOnet Names Server» կայքում։
World Gazeteer: Armenia(չաշխատող հղում) – World-Gazetteer.com
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Brady Kiesling, Rediscovering Armenia, p. 47, available online at the website of the Internet Archive:


== Ծանոթագրություններ ==
Ստեպնինսկի գյուղական խորհուրդ (Պոլտավսկի շրջան)

Ստեպնինսկի գյուղական խորհուրդ  (ուկրաիներեն՝ Степненська сільська рада), Ուկրաինայի Պոլտավայի մարզի Պոլտավայի շրջան ում։
2001 թվականի տվյալներով Ստեպնինսկի գյուղական խորհրդում բնակվում էր 1934 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Քվեդա Կվալիթ

Քվեդա Կվալիթ (վրաց.՝ ქვედა კვალითი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2561 մարդ։


== Ծանոթագրություններ ==
Քաղաքներ և տարիներ (ֆիլմ, 1930)

«Քաղաքներ և տարիներ» (ռուս.՝ «Города и годы»), խորհրդային համր գեղարվեստական ֆիլմ, որը նկարահանել է  ռեժիսոր Եվգենի Չերվյակովը Կոնստանտին Ֆեդինի համանուն վեպի հիման վրա։


== Սյուժե ==
Ֆիլմը գրեթե նույնությամբ ներկայացվում է սկզբնաղբյուրի սյուժետային գիծը, թեև առկա են սցենարային պարզեցումներ ու կրճատումներ, որոնք բնորոշ են գրական ծավալուն ստեղծագործությունների էկրանավորումներին։ Այս ստեղծագործության հիմնական նշանակությունը, ըստ քննադատների, կազմում է «ֆիլմի պատկերավորման բարձր արվեստը։ Մեյնկինի դեկորացիաները շատ ճշգրիտ են, ճիշտ են պատկերում Գերմանիան։ Բելյաևի նկարահանումներն էքսպրեսիվ են, կատարվել են իսկական պաթոսով և տրագիզմով։ Հատկապես արտահայտիչ են Բաշկիրիայի տափաստանի տեսարանները։ Դրանք Չերվյակովը լավ էր ճանաչում երիտասարդ տարիներից, քաղաքացիական պատերազմից՝ ծառայած լինելով Կարմիր բանակում։ Գիշեր, մառախուղ, վտանգ, դավաճանություն... Լույսի կտրուկ շողերը խավարից հանում են հերոսների դեմքերը՝ Շենաուի քարե դաժանությունը, Ստարցովի շփոթվածությունն ու աղերսանքը, Վանի զայրույթն ու անողոքությունը։ Մոնտաժը և կադրերի կոմպոզիցիան ենթակա են տագնապի, հուսահատության հստակ արտահայտված տրամադրությանը»։


== Դերերում ==
Բեռնհարդ Գյոկե – մայոր ֆոն Շենաու
Իվան Չուվելև – Ստարցև
Գենադի Միչուրին – ինժեներ Կուրտ
Սոֆյա Մագարիլ – Մարի Ուրբախ
Անդրեյ Կոստրիչկին – Բիրման, սոցիալ-դեմոկրատ
Լեոնիդ Կմիտ – կարմիրբանակային
Դավիթ Գուտման – Ուրբախ
Եվգենի Չեվյակով – էպիզոդ
Վլադիմիր Գարդին – էպիզոդ
Սերգեյ Պոնաչևնի – մարդ պանդոկում


== Փաստեր ==
Ֆիլմը պահպանվել է առանց 3-րդ և 5-րդ մասերի։
Ֆիլմը համարվում էր ռեժիսոր և դերասան Եվգենի Չերվյակովի պահպանված վերջին և միակ համր ֆիլմը, մինչև 2008 թվականին Արգենտինայում հայտնաբերվել է 16 միլիմետրանոց ֆիլմի հինգ ժապավեն՝ առանց օրիգինալ տիտրերի, որը վերագրվել էր որպես «Իմ որդին», որը ռեժիսորը նկարահանել էր 1928 թվականին։
Ռեժիսորի օգնականը նկարահանումների ժամանակ եղել է Միխայիլ Գավրոնսկին։


== Ծանոթագրություններ ==
Իվանովկա (գյուղ, Շևչենկոյի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Խարկովի մարզի Շևչենկոյի շրջանում։ Բնակավայրը նախկինում նաև անվանվել է Տիխի Բերեգ։ Հիմնադրվել է 1805 թվականին։
2001 թվականի տվյալներով Իվանովկա գյուղում բնակվում էր 19 մարդ։ Բնակավայրը զբաղեցնում է 0,25 կմ² տարածք։ Բնակչության խտությունը կազմում էր 76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կապան (Խիզանի գավառ)

Անվան այլ կիրառումների համար տե՛ս՝ Կապան (այլ կիրառումներ)Կապան, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Վանա լճից հարավ-արևմուտք։
1850-ական թվականներին ուներ 7 տուն, իսկ XX դարասկզբին 20 տուն հայ բնակիչ։
Բնակիչների հիմնական զբաղմունքը երկրագործությունն ու անասնապահությունն էր։
Տեղի բնակիչները բռնությամբ տեղահանվել են 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ռուդի Յանգբլադ

Անվան այլ կիրառումների համար տե՛ս՝ ՅանգբլադՌուդի Յանգբլադ (անգլ.՝ Rudy Youngblood, սեպտեմբերի 21, 1982(1982-09-21), Valle del Yaqui, Սոնորա, Մեքսիկայի Միացյալ Նահանգներ), ամերիկացի դերասան, երաժիշտ և պարող։ Ճանաչում ու համբավ է ձեռք բերել Մել Գիբսոնի «Ապոկալիպտո» էպիկական ֆիլմի գլխավոր հերոսի կերպարը տպավորիչ կերպով մարմնավորելու շնորհիվ։ Յանգբլադը բնիկ ամերիկացի է. նրա երակներում հոսում է հնդկացիական կեչուա, կերի, ցեղերի արյունը, մայրը կիսով չափ աֆրամերիկուհի է, կիսով չափ՝ կոմանչի։ «Ապոկալիպտո» ֆիլմում նկարահանվելու համար Ռուդին սովորել է հնդկացիական մայա ցեղի լեզուն։ Այդ կինոնկարի էկրան բարձրանալուց հետո ամերիկյան առաջատար պարբերականներում քննարկման առարկա է դարձել արվեստագետի խառնարյուն ծագման հարցը։ Los Angeles Times-ը մինչև անգամ կասկածի տակ է դրել Ռուդի Յանգբլադի հնդկացիական ծագում ունենալը, բայց վերջինս առանց վերապահումների հաստատել է դա ու պնդել մինչև վերջ։


== Ֆիլմագրություն ==


== Ծանոթագրություններ ==
Բունդեսլիգայի լավագույն ռմբարկու

Բունդեսլիգայի լավագույն ռմբարկու (գերմ.՝ Torschützenkönige der Fußball-Bundesliga), կոչմանը արժանանում է այն ֆուտբոլիստը, ով Բունդեսլիգայի տվյալ առաջնությունում խփում է ամենաշատ քանակությամբ գոլերը։ Մրցանակը տրվում է սկսած 1963/64 թթ. մրցաշրջանից։ 51 մրցաշրջանի ընթացքում այս մրցանակին արժանացել է 42 ֆուտբոլիստ։
Ամենաշատը այս տիտղոսին արժանացել է Գերդ Մյուլլերը (7 անգամ)։ Մրցանակին արժանացած ֆուտբոլիստներից 27-ը ներկայացրել է Բավարիա Մյունխեն ակումբը։


== Ֆուտբոլիստների ցուցակը ==
Աղյուսակի բացատրություն։

Մրցաշրջան — այն տարին, երբ ֆուտբոլիստը նվաճել է այս տիտղոսը։
Քաղաքացիություն — ֆուտբոլիստի քաղաքացիութոյւնը։
Անուն — ֆուտբոլիստի անունը։
Ակումբ — ակումբը, որտեղ հանդես է գալիս ֆուտբոլիստը։
Գոլեր — խփած գոլերի քանակը։
Տարիք — մրցաշրջանի վերջում ֆուտբոլիստի տարիքը։
% — միջինում խփած գոլերի քանակը մեկ խաղում։


=== Երկրներով ===
Ալեքսանդր Ռուդակով

Ալեքսանդր Ռուդակով (ռուս.՝ Никола́й Дми́триевич Смирно́в, հուլիսի 22, 1962(1962-07-22)), ռուս դիվանագետ։


== Կենսագրություն ==
2012 թվականից մինչև 2017 թվականը Ռամալլահում գլխավորել Է Պաղեստինյան ազգային վարչակազմի Ռուսաստանի Դաշնության առաքելությունը։
2017-ից մինչև 2020 թվականը զբաղեցրել է Ռուսաստանի Դաշնության արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի փոխտնօրենի պաշտոնը։
2020 թվականի օգոստոսի 14-ից Լիբանանի Հանրապետությունում եղել է Ռուսաստանի Դաշնության արտակարգ և լիազոր դեսպան։
Կայսերական ուղղափառ պաղեստինյան հասարակության (ԿՈւՊՀ) խորհրդի անդամ։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2012 թվականի նոյեմբերի 7)


== Ծանոթագրություններ ==


== Արտաքին հղումներ ==
Владимир Путин назначил нового Полномочного посла РФ в Ливане
Համբարձումյանի ինվարիանտության սկզբունք

Համբարձումյանի ինվարիանտության սկզբունքը ճառագայթման տեղափոխման կամ մասնիկների դիֆուզիայի ընթացքների ուսումնասիրության եղանակ է։ Առաջարկել է Վ. Համբարձումյանը 1942 թ-ին և դրա հիման վրա մշակել պղտոր միջավայրերում լույսի ցրման արդի տեսությունը ԽՍՀՄ պետական մրցանակ, 1946)։ Ըստ Համբարձումյանի ինվարիանտության սկզբունքի՝ կիսանվերջ միջավայրին մտովի կամայական հաստության շերտ ավելացնելիս, միջավայրը դարձյալ մնում է կիսանվերջ, իսկ դրա անդրադարձման հատկությունը՝ անփոփոխ (ինվարիանտ)։ Վերջավոր հաստության միջավայրերի դեպքում, ըստ Համբարձումյանի ինվարիանտության սկզբունքի, շերտի թափանցման և անդրադարձման հատկությունները մնում են անփոփոխ, եթե դրա մի եզրին ավելացվում, իսկ մյուս եզրից անջատվում է միևնույն հաստության շերտ։ Համբարձումյանի ինվարիանտության սկզբունքը կիրառվում է Արեգակի և մոլորակների մթնոլորտների հատկությունների և աստղերի ընդերքում կատարվող ֆիզիկական երևույթների, Երկրի մթնոլորտի և ջրային ավազանների երկրաֆիզիկական հետազոտություններում, միջուկային ռեակտորում նեյտրոնների տեղափոխման խնդիրները լուծելիս։
Ռոմանովկա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ՌոմանովկաՌոմանովկա (ուկրաիներեն՝ Романівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Ռոմանովկա գյուղում բնակվում էր 155 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաղդաթի շրջան

Բաղդաթի շրջան (վրաց.՝ ბაღდათის მუნიციპალიტეტი՝ բաղդաթիս մունիցիպալիտետի) 2-րդ մակարդակի վարչական միավոր է Վրաստանում։ Մտնում է Իմերեթի մարզի կազմի մեջ։ Վարչական կենտրոնը Բաղդաթ քաղաքն է։
Oops!… I Did It Again (երգ)

«Oops!… I Did It Again», ամերիկացի երգչուհի Բրիթնի Սփիրսի առաջին սինգլը իր երկրորդ՝ Oops!… I Did It Again ստուդիական ձայնասկավառակից, որը թողակվել է 2000 թվականի մարտի 27-ին Jive Records լեյբլում։ Երգը ստացել է գլխավորապես դրական կարծիքներ երկաժշտական քննադատների կողմից և առաջադրվել է «Գրեմի» 43-րդ մրցանակաբաշխությանը «Կնոջ լավագույն փոփ վոկալ կատարում» անվանակարգում։ 2005 թվականին երգի համար ձայնագրվել է քավեր տարբերակ Children of Bodom մետալ խմբի կողմից։
Երգում քնարականորեն խոսվում է կնոջ մասին, որը դիտարկում է սերը որպես խաղ՝ մանիպուլացնելով սիրելիի զգացմունքները։ Տեսահոլովակի երկխոսությունը հղում է կատարում «Տիտանիկ» ֆիլմին։


== Մրցանակներ ==


== Ստեղծագործությունների ցանկ և սինգլի այլ տարբերակներ ==


== Հիթ-շքերթներ ==


== Ծանոթագրություններ ==


== Արտաքին հղումներ ==
Բրիթնի Սփիրսի պաշտոնական կայք
Նիկոլա Վապցարով

Նիկոլա Յոնկով Վապցարով (բուլղար․՝ Никола Йонков Вапцаров, նոյեմբերի 24 (դեկտեմբերի 7), 1909, Բանսկո, Օսմանյան կայսրություն - հուլիսի 23, 1942(1942-07-23), Սոֆիա, Բուլղարիայի թագավորություն), բուլղարացի բանաստեղծ, կոմունիստ հեղափոխական, Բուլղարիայի կոմունիստական կուսակցության անդամ։


== Կենսագրություն ==
Սովորել է Ռազլոգի գիմնազիայում (1920-1926), ավարտել է Վառնայի ծովագնացության տեխնիկական ուսումնարանը (1932)։ 1936 թվականին տեղափոխվել է Սոֆիա, մերձեցել է հեղափոխական գրողներին, ստեղծել է մակեդոնական բանաստեղծների խմբակ։ Գերմանական օկուպացիայի տարիներին ծավալել է հակաֆաշիստական ընդհատակյա գործունեություն, որի համար ձերբակալվել է և գնդակահարվել։ 
Շարունակել է Խրիստո Բոտևի և Խրիստո Սմիռնենսկու պոեզիայի հեղափոխական ոճը («Շարժիչի երգեր», 1940, ժողովրդական)։ Վապցարովի բանաստեղծությունների քնարական հերոսը բանվոր կոմունիստն է։ Դեմ է արտահայտվել ֆաշիզմին, ունեցել է դրական կողմորոշում Խորհրդային Միության հանդեպ, Իսպանիայի քաղաքացիական պատերազմում սատարել է հանրապետականներին («Երգեր մի երկրի մասին»)։ 
Վապցարովի պոեզիան բուլղարական գրականության մեջ ունեցել է սոցիալիստական ռեալիզմի ուղղություն։ Ստեղծագործությունները թարգմանվել են շատ լեզուներով, այդ թվում՝ հայերեն։ 
հետմահու արժանացել է Խաղաղության միջազգային մրցանակի (1953)։


== Ծանոթագրություններ ==
Յուջին Շյուլլեր

Յուջին Շյուլլեր (ֆր.՝ Eugène Schueller, մարտի 20, 1881(1881-03-20)[…], Փարիզի 6-րդ շրջան, Փարիզ - օգոստոսի 23, 1957(1957-08-23)[…], Ploubazlanec), ֆրանսիացի դեղագործ և ձեռնարկատեր, ով եղել է L'Oréal-ի հիմնադիրը՝ կոսմետիկայի և գեղեցկության ոլորտում աշխարհի առաջատար ընկերության։ Նա ժամանակակից գովազդի հիմնադիրներից էր։


== L'Oréal-ի հիմնադրում ==
Ծագմամբ էլզասցի երիտասարդ ֆրանսիացի քիմիկոս Շյուլլերը 1904 թվականին ավարտել է Փարիզի Chimie Appliquée (այժմ՝ Chimie ParisTech) ինստիտուտը։ Շյուլլերը 1907 թվականին մշակեց մազերի գույնի նորարարական բանաձև, որը նա անվանեց Oréale: Նա ձևակերպում և արտադրում էր իր արտադրանքը և վաճառում դրանք փարիզյան վարսահարդարներին։ 1909 թվականին նա գրանցեց իր ընկերությունը՝ Société Française de Teintures Inoffensives pour Cheveux՝ ապագա L'Oréal-ը։ Ընկերության առաջնորդող սկզբունքները, որը կդառնա L'Oréal, կիրառվել են հենց սկզբից՝ հետազոտություն և նորարարություն՝ ի շահ գեղեցկության։


== Աջակցություն ֆաշիզմին ==
Քսաներորդ դարի սկզբներին Շյուլլերը ֆինանսական աջակցություն էր ցուցաբերում և հանդիպումներ անցկացնում La Cagoule-ի համար L'Oréal-ի գլխամասային գրասենյակում։ La Cagoule-ը դաժան ֆաշիստական, հակասեմիտական և հակակոմունիստական խմբավորում էր, որի առաջնորդը ստեղծեց Mouvement Social Révolutionnaire (MSR, Սոցիալիստական հեղափոխական շարժում) քաղաքական կուսակցությունը։ Վերջինս օկուպացված Ֆրանսիայում աջակցում էր նացիստական Գերմանիայի նվաճողների հետ Վիշիի համագործակցությանը։
Երկրորդ համաշխարհային պատերազմից հետո L'Oréal-ը խմբի մի քանի անդամների էր վարձել՝ որպես ղեկավարներ, օրինակ՝ Ժակ Կորեզին, ով ծառայում էր որպես ԱՄՆ օպերացիայի գլխավոր տնօրեն։ Այս գործունեությունը լայնորեն ուսումնասիրվել է Մայքլ Բար-Զոհարի կողմից՝ նրա «Դառը բույր» գրքում։


== Ընտանիք ==
Շյուլերի դուստրը՝ Լիլիան Բետանկուրը, Անդրե Բետանկուրի այրին էր, որից ուներ մեկ դուստր՝ Ֆրանսուազա Բետանկուր Մայերսը՝ L'Oréal-ի տնօրենների խորհրդի նախագահ և ըստ Bloomberg Billionaires Index-ի՝ աշխարհի ամենահարուստ կինը և աշխարհի 12-րդ ամենահարուստ մարդը՝ 2022 թվականի հունվարի դրությամբ 94,9 միլիարդ ԱՄՆ դոլար կարողությամբ։ Ֆրանսուազ Մայերսն ամուսնացած է Ժան-Պիեռ Մեյերսի հետ, ում ռաբբի պապը սպանվել է Օսվենցիմում. ՝ նացիստական համակենտրոնացման ճամբարում։ 2017 թվականին Լիլիան Բետանկուրն աշխարհի ամենահարուստ կինն էր, որի ունեցվածքը գնահատվում էր 39,5 միլիարդ ԱՄՆ դոլար։


== Ժառանգություն ==
L'Oréal-ի գլխամասային գրասենյակը Կլիշիում, Օ դը Սենում, կոչվում է Centre Eugène Schueller:


== Ծանոթագրություններ ==


== Արտաքին հղումներ ==
Official website of L'Oréal
Forbes article on L'Oréal
Forbes article on Liliane Bettencourt at the Wayback Machine (archived June 3, 2011)
Book Review of Bitter Scent
Մեդիսոն Այսմեն

Մեդիսոն Այսմեն  (անգլ.՝ Madison Iseman, փետրվարի 14, 1997(1997-02-14), Myrtle Beach, Հորի շրջան, Հարավային Կարոլինա, ԱՄՆ), ամերիկացի դերասանուհի, որը առավել հայտնի է «Country Music Television» հեռուստաալիքի «Դեռևս թագավոր» հեռուստասերիալում խաղացած Բիլլի Ռեյ Սայրուսի դստեր դերով։


== Կյանք և կարիերա ==
Ծնվել է Հարավային Կարոլինա նահանգի Միրթլ Բիչ քաղաքում։ Ներկայումս Այսմենը հանդիպում է երգիչ և մոդել Սփենսեր Սազերլենդի հետ։ Մի քանի ամսվա ընթացքում նա անցել է չորս լսումներ «Դեռևս թագավոր» սերիալի դերի համար։ Նա նաև հայտնվել է այնպիսի սերիալներում, ինչպիսիք են՝ «Ամերիկյան ընտանիք» և «Վտանգավոր Հենրին»։ 2017 թվականին խաղացել է Բեթանիի «Ջումանջի։ Ջունգլիների կանչը» և Պեմի դերը «Beauty Mark» ֆիլմերում։ 2018 թվականի փետրվարին Այսմենը հաստատվել է 2015 թվականի «Սարսափներ» ֆիլմի սիքվելի դերի համար, որը անվանվել է «Սարսափներ։ Ուրվականային Հելոուին»։
2018 թվականի հոկտեմբերին Մեդիսոնը դեր է ստացել «Անաբելի անեծքը 3» ֆիլմում։


== Ֆիլմագրություն ==


== Ծանոթագրություն ==
Դոնեցկի Ժողովրդական Հանրապետություն

Անվան այլ կիրառումների համար տե՛ս՝ ԴԺՀ (այլ կիրառումներ)Դոնեցկի Ժողովրդական Հանրապետությունը ինքնահռչակ Հանրապետություն է Եվրոպայում, ճանաչված Ռուսաստանի Դաշնության [21.02.2022],Սիրիաի,Կուբայի, Վենեսուելայի,Հյուսիսային Կորեայի,Նիկարագուայի Հարավային Օսիայի և Լուգանսկի Ժողովրդական Հանրապետության կողմից։Երկրի առաջին նախագահ Ալեքսանդր Զախարչենկոն մահացել է 2018 թվականի օգոստոսի 31-ին ռումբի պայթյունի հետևանքով։
Դվորիկի (գյուղ, Կոլոմենսկի շրջան)

Անվան այլ կիրառումների համար տե՛ս՝ ԴվորիկիԴվորիկի (ռուս.՝ Дворики), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տանձենի հերհեր

Տանձենի հերհեր (լատ.՝ Pyrus gergerana), վարդազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
7 սմ երկարությամբ, 2,5 սմ լայնությամբ, թեթևակի ասիմետրիկ, հիմքում նեղ սեպաձև, ամբողջաեզր կամ գագաթում՝ թեթևակի սղոցաեզր, վերևից՝ մերկ, մուգ կանաչ, փայլուն, տակից՝ անփայլ, երբեմն թույլ պատառոտված թավոտությամբ մեծ փշոտ ծառ է։ 2-3,5 սմ երկարությամբ կոթերը մերկ են։ մինչև 3,5 սմ երկարության պտուղը մեծ է, փնջերով, տանձաձև։


== Տարածվածություն ==
Հանդիպում է Դարեղեգիսի (Հերհեր, Ջերմուկ), Զանգեզուրի (Սրաշեն) և Մեղրու (Տաշտուն) ֆլորիստիկական շրջաններում։


== Էկոլոգիա ==
Աճում է միջին և վերին լեռնային գոտիներում՝ ծովի մակարդակից 1600-2200 մ բարձրությունների վրա, լայնատերև անտառներում։ Ծաղկում է ապրիլ-մայիս ամիսներին, պտղաբերում՝ հունիս-օգոստոսին։


== Պահպանություն ==
Վտանգված տեսակ է, որի տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։
Պոպուլյացիայի մի մասը պահպանվում է «Հերհերի նոսրուտային» արգելավայրի տարածքում։


== Ծանոթագրություններ ==
Լեսովկա (գյուղ, Մարյինի շրջան)

Անվան այլ կիրառումների համար տե՛ս՝ ԼեսովկաԼեսովկա (ուկրաիներեն՝ Лісівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Լեսովկա գյուղում բնակվում էր 308 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեդորցի

Ֆեդորցի (ուկրաիներեն՝ Федірці), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1917 թվականին։
2001 թվականի տվյալներով Ֆեդորցի գյուղում բնակվում էր 305 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 953,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոլմեչի

Խոլմեչի (ռուս.՝ Холмечи), գյուղ Ռուսաստանի, Բրյանսկի մարզի Սուզեմսկի շրջանի կազմում։
Բնակչությունը 2010 թվականին գրանցված տվյալներով կազմում էր 528 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիորանո Մոդենեզե

Ֆիորանո Մոդենեզե (իտալերեն՝ Fiorano Modenese), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2001 թվականի տվյալների կազմում է 16 091 մարդ։ Բնակչության միջին խտությունը՝ 610,21 մարդ/կմ²։ Զբաղեցնում է 26,37 կմ² տարածք։ Փոստային ինդեքս՝ 41042։ Հեռախոսային կոդը՝ 0536։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
(174) Ֆեդրա

(174) Ֆեդրա (անգլ.՝ Phaedra), աստերոիդ աստերոիդների հիմնական գոտում։ Հայտնաբերվել է 1877 թվականի սեպտեմբերի 2-ին Ջեյմս Վոթսոնի կողմից Դետրոյտում։
Միջին հեռավորությունը Արեգակից կազմում է 2,859378 ա. մ., առավելագույնը մոտենում է 2,4469 ա. մ. հեռավորության վրա և հեռանում 3,2718 ա. մ., իսկ Երկրի ուղեծրին Ֆեդրա աստերոիդը նվազագույնը մոտենում է 1,4651 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1766,06 երկրային օրվա ընթացքում, իր ուղեծրով շարժվելով միջինում 0,203843 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,13° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(174) Ֆեդրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիտոմնիկ (այլ կիրառումներ)

Պիտոմնիկ, կարող է վերաբերել՝

Պիտոմնիկ - ավան, Ուկրաինայի Խարկովի մարզի Դերգաչևի շրջանում
Պիտոմնիկ - ավան, Ուկրաինայի Սումիի մարզի Կոնոտոպի շրջանում
Նեկրոպոլ

Նեկրոպոլ, (բառացի «մեռյալների քաղաք», հին հունարեն՝ νεκρός մահացած, πόλις քաղաք), հին աշխարհի գերեզմանների համալիր, մեծ գերեզմանատուն (ստորգենյա սրահ, դամբաաններ, խցեր), տեղակայված հնագույն քաղաքների ծայրամասերում (Եգիպտոս, Փոքր Ասիա, Էտրուրիա), դամբարաններով և տապանաքարերով։Օրինակ Դիպիլոնյան նեկրոպոլը հնագույն Աթենքում, Հին Եգիպտոսում Թեբե քաղաքի նեկրոպոլը փարավոնների և նշանավոր մարդկանց գերեզմաններով, և շատ այլ շինություններ։ Նեկրոպոլը սովորաբար անվանել են դամբարանադաշտ կամ էլ մեծ քանակով հուղարկավորության վայր։

Էտրուսկների նեկրոպոլը մասշտաբներով հիշեցնում են Արևելյան երկրների  ժայռային գերեզմաններ[en] և ունի համանմանը հին Հունական և Հին հռոմեական ճարտարապետության մեջ։ Ազնվականությունը Նիկրոպոլերը կառուցում էր պալատների տեսքով իրենց հանդերձյալ կյանքը ապահովելու համար, որոնք նախագծով նման  էին բնակելի տների։ Դամբարանները զարդարվում էին որմնաքարերով և լցվում էին թանկարժեք կահ-կարասիով։Հռոմեացիները նեկրոպոլը հաճախ տեղակայում էին ճանապարհների երկայնքով ապրողներին հիշեցնելու իրենց նխնիների սխրանքների մասին (ավելի շատ հայտնի են Ապիյան ճանապարհի երկայնքով ձգված Հռոմի կատակոմբները։
Հին Եգիպտական մահվան աստված Անուբիսը նույնպես թաղված է նեկրոպոլում։


== Տես նաև ==
Ակրոպոլիս
Կրեմլի պատի գերեզմանատուն
Կատակոմբ
Կոլումբարիում
Դամբարաններ


== Ծանոթագրություններ ==


== Գրականություն ==
Янин В. Л. Некрополь Новгородского Софийского собора:  Церковная традиция и историческая критика / АН СССР, Отд-ние истории. — М.: Наука, 1988. — 240 с. — 17 000 экз. — ISBN 5-02-009468-4 (в пер.)
Ульянов О. Г. Древнейшая история некрополя Спасо-Андроникова монастыря // Московский некрополь: история, археология, искусство, охрана. М., 1996. C. 24-27.
Ульянов О. Г. Вопросы церковно-археологического освидетельствования мощей на современном этапе // Церковная археология. Вып. 4 / Материалы Второй Всероссийской церковно-археологической конференции, посвященной 150-летию со дня рождения Н.В. Покровского 1–3 ноября 1998 г. СПб., 1998. С. 300-305.
Ульянов О. Г. Погребение преп. Андрея Рублева в свете новейших исследований // Монастыри России. Материалы VII Российской научной конференции, посвященной памяти святителя Макария. Вып. 7. Можайск, 2000.
Скуднова В. М. Архаический некрополь Ольвии: Публикация одной коллекции / Научная редакция и подготовка к изданию С. П. Борисковской; Государственный Эрмитаж. — Л.: Искусство. Ленингр. отд-ние, 1988. — 184 с. — 4 300 экз. — ISBN 5-210-00072-9 (в пер.)
Грач Н. Л. Некрополь Нимфея / Государственный Эрмитаж. — СПб.: Наука, 1999. — 328 с. — 500 экз. — ISBN 5-02-026130-0 (в пер.)Шокарев С. Ю Великий князь Николай Михайлович и становление охраны памятников некрополя // Археографический ежегодник за 2000 год. — М.: Наука, 2001. — С. 379-382.
Сто великих некрополей: Сборник / Авт.-сост. Н. А. Ионина. — М.: Вече, 2004. — 480 с. — (100 великих). — ISBN 5-9533-0219-3 (в пер.)


== Արտաքին հղումներ ==
Некрополи: Ссылки и библиография
Կուերա

Կուերա, Վանի թագավորության աստված։ Պաշտոնը ստույգ հայտնի չէ։ Վանա ժայռի (Մհերի դուռ) արձանագրությունում, ուր տրված է ուրարտական աստվածությունների ցուցակն ըստ պաշտոնի և կարևորության, զբաղեցնում է 15-րդ տեղը, եղել է Ադիա դիցուհու զույգը։ Կուերայի պաշտամունքը տարածված է եղել Վանա լճի հյուսիսարևելյան ոլորտում, ուր Իշպուինի և Մենուա թագավորները հիմնել են Կուերաին նվիրված սրբատեղիներ։ Ըստ Մենուայի արձանագրություններից մեկի՝ այս շրջանում է եղել նաև Կուերայի պաշտամունքի կենտրոնը (Կուերանիլի)։ Ավելի ուշ, Սարդուրի Բ-ի մի արձանագրության մեջ, Սելիտեա երկրում գրավված 9 ամրոցների շարքում հիշատակված են Կուերայիին նվիրված ուրարտական երկու քաղաք։